El Bolero de l'Olivar, patrimoni cultural d'Alaquàs
29/11/2012

# El Bolero de l'Olivar, patrimoni cultural d'Alaquàs

*   29/11/2012
*   [Imprimir](#)
*   Compartir
*    https://www.alaquas.org/documento.asp?id\_do=13540

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13540%2F0&title=Ajuntament%20d%27Alaqu%C3%A0s.%20Premsa.El%20Bolero%20de%20l%27Olivar%2C%20patrimoni%20cultural%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13540/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13540/29112012_dsc5657_Form_4.jpg)](https://www.alaquas.org/ficheros/documentos/2012/2/13540/29112012_dsc5657_Form_10.jpg "<a href='https://www.alaquas.org/ficheros/documentos/2012/2/13540/29112012_dsc5657_Form_10.jpg' target=_blank><i class='fa fa-external-link' aria-hidden='true'></i>.El Bolero de l'Olivar, patrimoni cultural d'Alaquàs</a>")

El Ple de la Corporació Municipal aprova per unanimitat que la nova peça de música i dansa estrenada pel grup L'Olivar d'Alaquàs, forme part de la identitat col·lectiva d'Alaquàs

El Ple de la Corporació Municipal d'Alaquàs ha aprovat per unanimitat l'acceptació de cessió dels drets d'autor del "Bolero de l'Olivar" amb la finalitat de que aquest siga integrat en el patrimoni cultural popular i la identitat col·lectiva d'Alaquàs.

Arran d'aquesta moció, presentada a instàncies de l'alcaldessa d'Alaquàs, Elvira García Campos, la Corporació Municipal vol reconèixer la tasca desenvolupada pel Grup L'Olivar en la recuperació i conservació de la cultura popular així com també agrair als autors d'aquesta nova peça de música i dansa, la donació d'aquesta obra creada especialment per al poble d'Alaquàs per Albert Forment Navarro, autor de la partitura i Ferran Roig Silla i Maria Josep Pastor Balaguer, mestres de ball i rondalla respectivament del Grup L'Olivar.

Alaquàs va estrenar el diumenge 18 de novembre el "Bolero de l'Olivar" d'Alaquàs. En l'acte, emmarcat dins del XVIII cicle de Concerts de Tardor d'Alaquàs, el Grup l'Olivar de la Unió Musical d'Alaquàs va presentar públicament la nova obra i va fer la donació pública a Alaquàs. En l'acte, el director del Grup l'Olivar, Joaquim Llorens Vila va lliurar a l'alcaldessa d'Alaquàs, Elvira García Campos, la partitura així com d'un CD amb els passos del ball. Junt a aquests documents es va lliurar també de la cessió dels drets d'autor d'aquesta peça a la ciutat d'Alaquàs. En el mateix acte, la primera edil va anunciar la seua decisió de traslladar la iniciativa al Ple de la Corporació Municipal.

El "Bolero de l'Olivar" és la segona peça que aquest grup de música i dansa crea especialment per a la ciutat d'Alaquàs. La primera peça va ser la "Jota d'Alaquàs" que es va estrenar l'any 2002 amb música del mestre Fernando Cantó Salinas i coreografia de Ferran Roig.